**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

------ 2020թվականի N ------Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈԻՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919- Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ և ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

«Հայաստանի Հանրա­պե­տության բյուջետային համակարգի մասին» Հայաս­տա­նի Հանրապետության օրենքի 19-րդ հոդվածի 3-րդ կետի և 23-րդ հոդվածի 3-րդ մասին համապատասխան՝ Հայաստանի Հանրապետության կառավարությունը ***որոշում է****.*

1. Դատական ակտերի հարկադիր կատարման նպատակով Հայաստանի Հանրապետության կրթության, գիտության, մշակույթի և սպորտի նախարարությանը 2020 թվականին հատկացնել 4382.6 հազար դրամ` բյուջետային ծախսերի տնտեսագիտական դասակարգման «Դատարանների կողմից նշանակված տույժեր և տուգանքներ» հոդվածով:

2. «Հայաստանի Հանրապետության 2020 թվականի պետական բյուջեի մասին» Հայաստանի Հանրապետության օրենքի N 1 հավելվածի 2-րդ աղյուսակում կատարել վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի «Հայաստանի Հանրապետության 2020 թվականի պետական բյուջեի կատարումն ապահովող միջոցառումների մասին» N 1919-Ն որոշման NN 3, 4, 5, 9 և 9.1 հավելվածներում կատարել լրացումներ և փոփոխություններ` համաձայն NN 1, 2, 3 և 4 հավելվածների:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

**ՏԵՂԵԿԱՆՔ-ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈԻՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

1. **Ընթացիկ իրավիճակը և իրավական ակտի ընդունման անհրաժեշտությունը**

Անհրաժեշտություն է առաջացել ՀՀ 2020 թվականի պետական բյուջեի 1192 «Կրթության որակի ապահովում» ծրագրի 11017 «Կրթության և գիտության ոլորտի այլ միջոցառումներ» միջոցառման համար նախատեսված միջոցներից **4382.6** հազար դրամ վերաբաշխել 1168 «Արվեստների ծրագիր» ծրագրի 11013 «Դատարանի կողմից նշանակված տույժեր և տուգանքներ» միջոցառմանը և 1130 «Կրթության, գիտության, մշակույթի և սպորտի բնագավառի պետական քաղաքականության մշակում, ծրագրերի համակարգում և մոնիտորինգ» ծրագրի 11001 «Կրթության, գիտության, մշակույթի և սպորտի բնագավառի պետական քաղաքականության մշակման, ծրագրերի համակարգման և մոնիտորինգի ծառայություններ» միջոցառմանը՝ Գայանե Կարապետյանի, Հարրի Կոնստանտին Օրբելյանի դատարանի վճռով և հարկադիր կատարումն ապահովող ծառայության որոշումներով սահմանված գումարների հատուցման նպատակով:

1. **Կարգավորման նպատակը, բնույթը և ակնկալվող արդյունքը**

ՀՀ Երևան քաղաքի առաջին ատյանի ընդհանուր իրավասության դատարանի կողմից 04.07.2019թ. Գործ թիվ ԵԴ/2137/02/19 վճռով և նույն դատարանի կողմից 06.11.2019թ. տրված Գործ թիվ ԵԴ/2137/02/19 կատարողական թերթով սահմանվել է.

- ՀՀ կրթության, գիտության, մշակույթի և սպորտի նախարարությունից (այսուհետ՝ Նախարարություն) հօգուտ Գայանե Կոլյայի Կարապետյանի բռնագանձել հարկադիր պարապուրդի ամբողջ ժամանակահատվածի (28.12.2018 թվականի) համար Գայանե Կոլյայի Կարապետյանի միջին աշխատավարձի չափով գումար,

- Նախարարությունից հօգուտ Գայանե Կոլյայի Կարապետյանի բռնագանձել 800,000 ՀՀ դրամ` որպես աշխատողին աշխատանքում չվերականգնելու դիմաց հատուցում,

- Նախարարությունից հօգուտ պետական բյուջեի բռնագանձել 4,000 ՀՀ դրամ, ինչպես նաև հարկադիր պարապուրդի ամբողջ ժամանակահատվածի (28.12.2018 թվականի) համար հայցվորի միջին աշխատավարձի չափով բռնագանձվող գումարի 2 տոկոսը և 16,000 ՀՀ դրամ` որպես պետական տուրքի գումար,

- Նախարարությունից հօգուտ Գայանե Կոլյայի Կարապետյանի բռնագանձել 150,000 ՀՀ դրամ` որպես փաստաբանի խելամիտ վարձատրության գումար: Սակայն ՀՀ ԱՆ ԴԱՀԿ ծառայության Երևան քաղաքի Կենտրոն և Նորք-Մարաշ բաժնի հարկադիր կատարող` Կ. Խանզադյանի կողմից 08.11.2019թ. կայացված «Կատարողական վարույթ հարուցելու, գույքի և դրամական միջոցների վրա արգելանք դնելու մասին» N 05579508 որոշմամբ սահմանվել է Նախարարությունից հօգուտ Գայանե Կոլյայի Կարապետյանի  բռնագանձել  միայն  հարկադիր  պարապուրդի  ամբողջ ժամանակահատվածի  (28.12.2018 թվականի) համար միջին աշխատավարձի չափով գումարը, 800,000 ՀՀ դրամը՝ որպես աշխատողին աշխատանքում չվերականգնելու դիմաց հատուցում, ինչպես նաև 150,000 ՀՀ դրամը՝ որպես փաստաբանի խելամիտ վարձատրության գումարը, ինչպես նաև բռնագանձման ենթակա գումարի 5%-ի չափով կատարողական գործողությունների կատարման ծախս:

Հիմք ընդունելով վերոգրյալը, ՀՀ կառավարության 07.08.2000թ. «Դատական ակտերի հիման վրա Հայաստանի Հանրապետության պետական բյուջեից բռնագանձման ենթակա գումարների դիմաց փոխանցելի մուրհակների տրամադրման կարգը հաստատելու մասին» N 436 որոշման (այսուհետ՝ Որոշում) հիման վրա ՀՀ ֆինանսների նախարարության կողմից հօգուտ Գայանե Կոլյայի Կարապետյանի անվամբ թողարկվել և պարտատիրոջը հանձնելու նպատակով ՀՀ գլխավոր հարկադիր կատարողին ուղղված 21.02.2020թ. թիվ 1/14- 2/2485-2020 գրությամբ ներկայացվել է 06.02.2020թ. կազմման, 31.01.2021թ. մարման ամսաթվով, 950,000 ՀՀ դրամ անվանական արժեքով, տարեկան 5.5 % տոկոսադրույքով, Սերիա FN-20/02, Համար 00450 համարակալմամբ փոխանցելի մուրհակը:

Պահանջատիրոջ օգտին բռնագանձման ենթակա հարկադիր պարապուրդի ամբողջ ժամանակահատվածի (28.12.2018թ.) միջին աշխատավարձի չափով գումարը փոխանցելի մուրհակի անվանական արժեքի մեջ չի նախատեսվել և այս որոշումում ներառում ենք այդ գումարը:

Ինչ վերաբերվում է բռնագանձման ենթակա գումարի 5%-ի չափով կատարողական գործողությունների կատարման ծախսին, ապա ՀՀ քաղաքացիական օրենսգրքի 429-րդ հոդվածի համաձայն՝ պարտատիրոջ և պարտապանի համընկնման դեպքում պարտավորությունը դադարում է: Տվյալ դեպքում՝ կատարողական ծախսի մասով առկա է պարտապանի և պարտատիրոջ համընկնում, ուստի այդ ծախսը ենթակա չէ բռնագանձման:

* Երևան քաղաքի ընդհանուր իրավասության դատարանի վարույթում քննվել է թիվ ԵԴ/15557/02/19 քաղաքացիական գործն ըստ հայցի՝ Հարրի Կոնստանտին Գարրիի Օրբելյանի ընդդեմ ՀՀ կրթության, գիտության, մշակույթի և սպորտի նախարարության, «Ա.Սպենդիարյանի անվան օպերայի և բալետի ազգային ակադեմիական թատրոն» ՊՈԱԿ-ի` իրավունքը ճանաչելու, հրամանն անվավեր ճանաչելու, աշխատանքում վերականգնելու և պարապուրդի գումարը վճարելու պահանջների մասին: Դատարանի 2019 թվականի հոկտեմբերի 08-ի վճռով Հարրի Կոնստանտին Գարրիի Օրբելյանի հայցը բավարարվել է. անվավեր է ճանաչվել ՀՀ մշակույթի նախարարի պարտականությունները կատարող Ն.Ղարիբյանի 2019 թվականի մարտի 28-ի թիվ 16-Ա հրամանը և Հարրի Կոնստանտին Օրբելյանին վերականգնվել է «Ա. Սպենդիարյանի անվան օպերայի և բալետի ազգային ակադեմիական թատրոն» ՊՈԱԿ-ի տնօրենի պաշտոնում:  
   Ճանաչվել են Հարրի Կոնստանտին Գարրիի Օրբելյանի՝ ՀՀ մշակույթի նախարարի 2017 թվականի օգոստոսի 02-ի թիվ 39-Ա հրամանի և ՀՀ մշակույթի նախարարության և Հ.Կ.Օրբելյանի միջև 2017 թվականի օգոստոսի 03-ին կնքված «Պետական ոչ առևտրային կազմակերպության գործադիր մարմնի (Տնօրենի)» թիվ 20 աշխատանքային պայմանագրի հիման վրա Հարրի Կոնստանտին Գարրիի Օրբելյանի աշխատանքային իրավունքները:  
  Պարտավորեցվել է «Ա. Սպենդիարյանի անվան օպերայի և բալետի ազգային ակադեմիական թատրոն» ՊՈԱԿ-ին՝ հարկադիր պարապուրդի ամբողջ ժամանակահատվածի համար Հարրի Կոնստանտին Գարրիի Օրբելյանին վճարել հատուցում նրա միջին աշխատավարձի չափով՝ սկսած 01 ապրիլի 2019 թվականից մինչև նրան տնօրենի պաշտոնում փաստացի վերականգնելու օրը: ՀՀ կրթության, գիտության, մշակույթի և սպորտի նախարարությունից և «Ա.Սպենդիարյանի անվան օպերայի և բալետի ազգային ակադեմիական թատրոն» ՊՈԱԿ-ից համապարտության կարգով հօգուտ հայցվորի բռնագանձվել է ընդհանուր առմամբ 470 000 ՀՀ դրամ՝ որպես փաստաբանի խելամիտ վարձատրության գումար, ինչպես նաև 4 000 ՀՀ դրամ` որպես հայցվորի կողմից նախապես վճարված պետական տուրքի գումար:

27.02.2020թ. թիվ 05949782 կատարողական վարույթի համաձայն ՀՀ կրթության, գիտության, մշակույթի և սպորտի նախարարությանից և «Ա.Սպենդիարյանի անվան օպերայի և բալետի ազգային ակադեմիական թատրոն» ՊՈԱԿ-ից հօգուտ ՀՀ պետական բյուջեի պետք է բռնագանձել պատսխանող ՊՈԱԿ-ից հօգուտ հայցվորի բռնագանձվելիք պարապուրդի գումարի 2 տոկոսը որպես չվճարված պետկան տուրքի գումար, ինչպես նաև բռնագանձման ենթակա գումարի 50%-ի չափով, որպես կատարողական գործողությունների կատարման ծախս:

ՀՀ քաղաքացիական օրենսգրքի 429-րդ հոդվածի համաձայն՝ պարտատիրոջ և պարտապանի համընկնման դեպքում պարտավորությունը դադարում է: Տվյալ դեպքում՝ կատարողական ծախսի մասով առկա է պարտապանի և պարտատիրոջ համընկնում, ուստի այդ ծախսը ենթակա չէ բռնագանձման:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈԻՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919- Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության 2020 թվականի պետական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-իN 1919-Ն որոշման մեջ փոփոխություններև լրացումներ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերի ընդունման կամ վերջիններում փոփոխություն կատարելու անհրաժեշտություն չի առաջանա:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈԻՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919- Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության 2020 թվականի պետական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու և Հայաստանի Հանրապետության մշակույթի նախարարությանը գումար հատկացնելու մասին» Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտների և ծախսերի, ինչպես նաև համայնքային բյուջեների եկամուտների և ծախuերի վրա կունենա չեզոք ազդեցություն:

**ԱՄՓՈՓԱԹԵՐԹ**

**Հայաստանի Հանրապետության 2020 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ լրացումներ և փոփոխություններ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին Հայաստանի Հանրապետության կառավարության որոշման նախագծի վերաբերյալ ներկայացված դիտողությունների և առաջարկությունների վերաբերյալ:**

|  |  |  |  |
| --- | --- | --- | --- |
| **Առարկության,**  **Առաջարկության հեղինակը,**  **Գրության ստացման ամսաթիվը,**  **Գրության համարը** | **Առարկության,**  **առաջարկության բովանդակությունը** | **Եզրակացութ­յուն** | **Կատարված փոփոխություն­ները** |
| 1 | 2 | 3 | 4 |
| 1. ՀՀ ֆինանսների նախարարություն 02.04.2020 թիվ 034/18823-20 գրություն | 1. Նախագծի 1-ին կետի համաձայն առաջարկվում է ՀՀ 2020 թվականի պետական բյուջեով նախատեսված ՀՀ կառավարության պահուստային ֆոնդի հաշվին ՀՀ կրթության, գիտության, մշակույթի և սպորտի նախարարությանը հատկացվող գումարը՝ 5,683.4 հազ.դրամի չափով, տրամադրել բյուջետային ծախսերի տնտեսագիտական դասակարգման «Դատարանների կողմից նշանակված տույժեր և տուգանքներ» հոդվածով, սակայն Նախագծին կից N2 հավելվածով նշված գումարից 1,566.4 հազ.դրամը նախատեսվում է հատկացնել «Հարկեր, պարտադիր վճարներ և տույժեր, որոնք կառավարման տարբեր մակարդակների կողմից կիրառվում են միմյանց նկատմամբ» հոդվածով: Այդ կապակցությամբ անհրաժեշտ է հստակեցնել բյուջետային ծախսերի տնտեսագիտական դասակարգման հոդվածները, ինչպես նաև հանել «առաջին եռամսյակում» և «Հայաստանի Հանրապետության 2020 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդի հաշվին» բառերը:  2. Նախագծի 2-րդ կետում «օրենքում» բառը փոխարինել «օրենքի N 1 հավելվածում» բառերով:  3. Նախագծի NN 1,2 հավելվածներում նշել յուրաքանչյուր ծրագրի բյուջետային գլխավոր կարգադրիչի  անունը, ինչպես նաև N2 հավելվածում «Կրթության և գիտության ոլորտի այլ միջոցառումներ» բառերը փոխարինել «Կրթության, գիտության, մշակույթի, սպորտի և երիտասարդության ոլորտների այլ միջոցառումներ» բառերով:  4. Նախագծի N 3 հավելվածի վերնագրում «N 9 հավելվածի N 9.1 աղյուսակում» բառերը փոխարինել «N 9 հավելվածի N 9.14 և N 9.47 աղյուսակներում» բառերով, ինչպես նաև ճշտել 1130 ծրագրի 11001 միջոցառման անվանումը և նկարագրությունը:  5. Նախագծի N 4 հավելվածի վերնագրում «N 9.1 հավելվածի N 9.1.58 աղյուսակում» բառերը փոխարինել «N 9.1 հավելվածի N 9.1.14 և N 9.1.58 աղյուսակներում» բառերով, ինչպես նաև ճշտել 1130 ծրագրի 11001 միջոցառման անվանումը և նկարագրությունը: Անհրաժեշտ է նաև 1192 ծրագրի 11017 միջոցառման գծով որպես կատարող մարմին նշված «ՀՀ Կրթության գիտության մշակույթի և սպորտի նախարարություն» բառերը փոխարինել «ՀՀ կառավարություն» բառերով:  6. Նախագծի բոլոր հավելվածներում 1168 ծրագրի 11012 միջոցառման դասիչը փոխարինել 11013 դասիչով, նաև հանել «առաջին եռամսյակ» սյունակները:  7. ՀՀ 2020 թվականի պետական բյուջեով նա­խատեսված «Հայաստանի Հանրապետության կառա­վա­րու­­թյան պա­հուստային ֆոնդ» ծախ­սային ծրագրի ներգրավվածությամբ վերաբաշխումը կատարել միայն նոր միջոցառման մասով: | Ընդունվածէ:  Ընդունվածէ:  Ընդունված է:  Ընդունված է:  Ընդունված է:  Ընդունված է:  Ընդունված է: | Փոփոխությունը կատարված է:  Փոփոխությունը կատարված է:  Փոփոխությունը կատարված է:  Փոփոխությունը կատարված է:  Փոփոխությունը կատարված է:  Փոփոխությունը կատարված է:  Փոփոխությունը կատարված է: |
| ՀՀ  ՀՀ արդարադատության նախարարություն 27.04.2020 թիվ 035/22579-20 գրություն | 1. Նախագծի 1-ին, 2-րդ, 3-րդ և 4-րդ հավելվածների վերնագրերն անհրաժեշտ է համապատասխանեցնել նախագծի 2-րդ կետի պահանջներին, մասնավորապես՝ հավելվածների վերնագրերում «փոփոխությունները» բառից հետո անհրաժեշտ է լրացնել «և լրացումները» բառերը։ | Ընդունված է: | Փոփոխությունը կատարված է: |
|  | 2. Նախագծի 1-ին կետում «հավելվածում» բառն անհրաժեշտ է փոխարինել «հավելվածի 2-րդ աղյուսակում» բառերով։ | Ընդունված է: | Փոփոխությունը կատարված է: |